पाएं अपने शहर की ताज़ा ख़बरें और फ्री ई-पेपरडाउनलोड करें
इंडियन प्रीमियर लीग यानी IPL का 14वां सीजन रद्द कर दिया गया है। इस बीच, मुंबई की एक वकील ने बॉम्बे हाईकोर्ट में जनहित याचिका दायर की है। इसमें BCCI से 1000 करोड़ रुपए का हर्जाना देने की मांग की गई है। पिटीशनर ने कहा है कि वे इस पैसे से मेडिकल सपोर्ट सिस्टम खरीदने और ऑक्सीजन सप्लाई इक्विपमेंट खरीदेंगी। चीफ जस्टिस दीपांकर दत्ता और जस्टिस गिरीश कुलकर्णी की बेंच इस याचिका पर गुरुवार यानी 6 मई को सुनवाई करेगी।
हालांकि, मंगलवार को जिस वक्त यह याचिका दायर की गई, उसके कुछ देर बाद IPL को सस्पेंड कर दिया गया। इस बारे में पूरी खबर आप नीचे दिए लिंक पर क्लिक करके पढ़ सकते हैं।
IPL के खिलाफ हाईकोर्ट में PIL:मुंबई की वकील ने BCCI से मांगा 1 हजार करोड़ रुपए का जुर्माना मांगा, क्रिकेट लीग रद्द करने की मांग
याचिकाकर्ता की मांग
मुंबई की वकील वंदना शाह ने यह याचिका दायर की है। वंदना के मुताबिक, वे खुद क्रिकेट फैन हैं, लेकिन मौजूदा हालात में खेल से ज्यादा जीवन महत्वपूर्ण है। उन्होंने याचिका में ये मुद्दे उठाए हैं।
BCCI ने कहा- हम अन्य लोगों की सुरक्षा से कोई समझौता नहीं कर सकते
BCCI ने IPL स्थगित करने के बाद एक बयान में कहा- हम खिलाड़ियों, सपोर्ट स्टाफ और दूसरे सहयोगियों की सुरक्षा के साथ कोई समझौता नहीं कर सकते। इसलिए सभी स्टेकहोल्डर्स का ख्याल रखते हुए यह फैसला लिया गया है। उन्होंने बयान में यह भी कहा कि IPL 2021 के जरिए BCCI ने सकारात्मकता और खुशी लाने की कोशिश की थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn